1. Η εξάπλωση των Αράβων (σελ. 26-28)
Βασικές έννοιες:
Ισλάμ: επί λέξει «αφοσίωση και πίστη στο θέλημα του Θεού», μονοθεϊστική θρησκεία που ίδρυσε ο Μωάμεθ.
Εγίρα: το έτος 622, κατά το οποίο ο Μωάμεθ διώχθηκε από τη Μέκκα και κατέφυγε στη Μεδίνα. Το έτος αυτό έγινε η αρχή του χρονολογικού συστήματος των Αράβων. 
Κοράνι: το ιερό βιβλίο των μουσουλμάνων.
Μουσλίμ: ο πιστός μουσουλμάνος.
Τζιχάντ: ο ιερός πόλεμος κατά των απίστων. Όσοι έπεφταν στον πόλεμο γίνονταν μάρτυρες της πίστης και εξασφάλιζαν μια θέση στον παράδεισο. 
Μωάμεθ: ιδρυτής του Ισλάμ.
- Ταξίδευε (ως οδηγός καραβανιών) στις χώρες της Εγγύς Ανατολής.
- Γνώρισε το Χριστιανισμό και τον Ιουδαϊσμό.
- Διακήρυξε τις αρχές της νέας θρησκείας (Ισλάμ).
Χαλίφης: τοποτηρητής και διάδοχος του Μωάμεθ - ηγέτης των Ισλαμιστών.
Η επέκταση:
• 632: θάνατος Μωάμεθ.
• 634: εξόρμηση Ισλαμιστών από την Αραβική Χερσόνησο – κατακτήσεις.
• 636: Ποταμός Γιαρμούκ: μάχη Αράβων - Βυζαντινών - ήττα βυζαντινού στρατού.
· Αρχές - μέσα 7ου αιώνα: Παλαιστίνη, Συρία, Αίγυπτος, Φοινίκη, Μεσοποταμία, Περσία.
· Τέλη 7ου αιώνα: Β. Αφρική, Καρχηδόνα.
· Αρχές 8ου αιώνα: Γιβραλτάρ, Ισπανία.

Αραβικές κατακτήσεις με ναυτικές επιχειρήσεις:
· 7ος αιώνας: Κύπρος, Ρόδος, Κως, Χίος.
· 9ος αιώνας: Κρήτη, Σικελία.
Σημαντικές ημερομηνίες αναχαίτισης της Αραβικής προέλασης:
· 732: Πουατιέ Γαλλίας. Νίκη των Φράγκων με αρχηγό τον Κάρολο Μαρτέλο.
Αποτέλεσμα: αραβοευρωπαϊκά σύνορα: Πυρηναία όρη.
· 674 - 678 και 717-718: 2 πολιορκίες Κωνσταντινούπολης - νίκη βυζαντινών.
Αποτέλεσμα: αραβοβυζαντινά σύνορα: Οροσειρά Ταύρου.
Παράγοντες νίκης Βυζαντινών:
α) Τα ισχυρά τείχη , β) το υγρόν πυρ (= νέο όπλο που επινόησε ο Καλλίνικος).
Παράγοντες αραβικών κατακτήσεων:
1) Η εξάντληση Βυζαντινών και Περσών από τις μεταξύ τους συγκρούσεις.
2) Η έντονη αντίθεση στο Βυζάντιο μεταξύ κέντρου (= Ορθόδοξοι) και ανατολικών επαρχιών (= Μονοφυσίτες).
3) Το θρησκευτικό πάθος των Μουσλίμ.
Συνέπειες αραβικών κατακτήσεων:
1) Η διάσπαση του μεσογειακού κόσμου (χριστιανικός - ισλαμικός).
2) Η εδαφική συρρίκνωση της βυζαντινής αυτοκρατορίας.
3) Η απώλεια σημαντικών αστικών κέντρων και η ερήμωση πολλών περιοχών της
αυτοκρατορίας.
4) Η μείωση της αγροτικής παραγωγής του Βυζαντίου.
5) Ο περιορισμός του εσωτερικού και εξωτερικού εμπορίου του Βυζαντίου.



Το εμπόριο και ο πολιτισμός των Αράβων
α. Η ανάπτυξη του εμπορίου
Από τα μέσα 8ου αι.:
Άραβες + Εβραίοι γίνονται μεταπράτες (=μεταπωλητές) του διεθνούς εμπορίου.
Παράγοντες που ευνόησαν τις εμπορικές δραστηριότητες:
α) η εξαίρετη γεωγραφική θέση του Χαλιφάτου (μεταξύ Ανατολής και Δύσης).
β) η εκμετάλλευση ορυχείων χρυσού και αργύρου Δυτ. Αφρικής και Σαχάρας.
γ) η ίδρυση αραβικών αποικιών στις ακτές Ινδιών, Ν. Α. Ασίας, Κίνας (για μεταφορά μέσω Ιράκ ή μέσω Ερυθράς θάλασσας μπαχαρικών και ειδών πολυτελείας προς αραβικές και βυζαντινές αγορές).
Καινοτομίες εμπόρων του Ισλάμ:
- συγκρότησαν εμπορικές εταιρείες
- επινόησαν τις εμπορικές επιταγές (τσεκ)
- ανέπτυξαν το πιστωτικό σύστημα (αργυραμοιβοί - τραπεζίτες) (αργυραμοιβοί = αυτοί που εξαργυρώνουν - ανταλλάσσουν ξένα νομίσματα).
Αποτέλεσμα: διευκόλυνση των συναλλαγών.

β. Γράμματα, Επιστήμη και Τέχνες
• Μεγάλη ανάπτυξη γραμμάτων, επιστημών και τεχνών στο Ισλάμ.
• Γράμματα, επιστήμες:
- ίδρυση βιβλιοθηκών (Κόρδοβα, Βαγδάτη)
- ίδρυση πανεπιστημίων (Κόρδοβα, Βαγδάτη)
- συλλογή χειρογράφων από Χαλίφες
- διάδοση αραβικής λογοτεχνίας σε χριστιανούς
- μεταφράσεις στα αραβικά έργων Ινδών, Περσών και Ελλήνων σοφών (π.χ Αριστοτέλη)
• Αραβική τέχνη - χαρακτηριστικά της:
- ανεικονική τεχνοτροπία (= στις παραστάσεις δε χρησιμοποιούνται ανθρώπινες μορφές)
- τεμένη (τζαμιά - ιεροί χώροι λατρείας) (σπουδαιότερα: Κόρδοβας και Δαμασκού)
- δανείστηκε τεχνίτες και τεχνικές από το Βυζάντιο
- εξαιρετικά έργα μικροτεχνίας (κυρίως από ελεφαντόδοντο και γυαλί)
γ. Επίδραση του αραβικού πολιτισμού
Επίδραση αραβικού πολιτισμού στη Δύση από τις επιστημονικές επιδόσεις των Αράβων.
• Επιστημονικές επιδόσεις των Αράβων:
- Μαθηματικά:  ινδική αρίθμηση
- Γεωγραφία:  μακρινά ταξίδια
- Αστρονομία:  υπολογισμός τροχιάς ήλιου και πλανητών
- Χημεία:  ανακάλυψη θειικού οξέος και οινοπνεύματος
- Ιατρική:  καθιέρωση νέων φαρμάκων - πολύπλοκες εγχειρήσεις
• Εισαγωγές στο Βυζάντιο και στη Δύση:
- Χαρτί (κινέζικη εφεύρεση)
- Πολλές αγροτικές καλλιέργειες (βαμβάκι, λεμόνι, σακχαροκάλαμο κ.α)
• Παρουσία πολλών αραβικών λέξεων σε ευρωπαϊκές γλώσσες  (π.χ άλγεβρα, ζενίθ, ναδίρ, αλκοόλ, ρύζι, σιρόπι κ.α).  

